《缫车》
宋代·邵定

缫作缫车急急作，东家煮茧玉满镬，
西家捲丝雪满籰。汝家蚕迟犹未箔，
小满已过枣花落。夏叶食多银瓮薄，
待得女缫渠已着。懒归儿，
听禽言，一步落人后，
百步输人先。秋风寒，
衣衫单。

作者简介：吉州庐陵人，字中立，号立芗老人。温粹博雅，通《周易》、《春秋》。宅边植梅、竹、兰、桂、莲、菊各十余本，深衣大带，盘旋其间，自称六芗老人。